Ras al-Kajma
<s>Ras al-Kajma () je grad od 263,000 stanovnika u Ujedinjenim Arapskim Emiratima i prijestolnica istoimenog Emirata Ras al-Kajma u toj federaciji na samom ulazu u Perzijski zaljev.</s>

<s>Geografija 
Grad leži na zapadu Poluotoka Musandam duž obale Perzijskog zaljeva.</s><s>Vadijem je podjeljen na dva dijela, Staru Ras al-Kajmu i novi dio Nakil.</s>

<s>Historija</s>

<s>Ras al-Kajma je sve do 20. vijeka bila mala kasaba, naglo se razvila krajem 20. vijeka, kao uvozna luka Emirata najbliža Hormuškom tjesnacu.</s>

<s>Privreda i obrazovanje</s>

<s>Okolica grada je poljoprivredni kraj, što je atipično za Emirate, njome se bavi oko polovice radno sposobnog stanovništva.</s><s>To je zbog toga jer za razliku od ostalih emirata, u Ras al-Kajmi ipak padne nešto kiše, a ima i dosta podzemnih voda koje se slijevaju sa planina Masiva Hadžar.</s>

<s>U plodnom obalnom pojasu, uzgaja se povrće (kupus, luk, paradajz), datulje, duhan i voće, naročito banane i agrumi, i to za lokalnu potrošnju ali i za izvoz u druge emirate federacije, uglavnom u Dubai.</s>

<s>Ras al-Kajma ima i nešto industrije, koja proizvodi keramiku, lijekove, cement, vapno i građevinski materijal.</s>

<s>Grad ima i univerzitet al-Itihad (dosl.</s><s>Jedinstvo), osnovan 1999. godine.</s>

<s>Transport 
Ras al-Kajma je povezana asfaltnom cestom sa susjednim emiratima Um al-Kuvain, Šaržom i Abu Dabijem.</s><s>Grad ima i međunarodni aerodrom (IATA: RKT, ICAO: OMRK).</s>

<s>Izvori</s>

<s>Vanjske veze</s>

<s>Welcome to Ras Al Khaimah</s>

<s>Gradovi u Ujedinjenim Arapskim Emiratima
Perzijski zaljev</s>

